open-index/open-wikipedia-markdown huggingface dataset:
האפי היירסטון

**הרולד "האפי" היירסטון** (באנגלית: **Harold "Happy" Hairston**; 31 במאי 1942 – 1 במאי 2001) היה כדורסלן אמריקאי, אשר שיחק בליגת ה-NBA בין השנים 1964–1975. בעונת  זכה באליפות ה-NBA כשחקן לוס אנג'לס לייקרס, ולאורך 11 עונותיו בליגה העמיד ממוצעים כוללים של 14.8 נקודות, 10.3 ריבאונדים ו-1.6 אסיסטים למשחק.

## קריירת מכללות
היירסטון נולד וגדל בעיר וינסטון סיילם שבקרוליינה הצפונית, ובין השנים 1960–1964 למד באוניברסיטת ניו יורק. בשלוש עונותיו בקבוצת הכדורסל של האוניברסיטה קלע 21.0 נקודות ואסף 12.3 ריבאונדים בממוצע למשחק, ובעונות 1962 ו-1963 הוביל אותה לשלב שמינית גמר טורניר אליפות המכללות (NCAA Sweet Sixteen).

## קריירת משחק
בדראפט ה-NBA 1964 נבחר היירסטון בבחירה ה-33, על ידי סינסינטי רויאלס. בשלוש וחצי עונותיו בסינסינטי שיתף פעולה עם חברי היכל התהילה של הכדורסל לעתיד אוסקר רוברטסון, ג'רי לוקאס, ויין אמברי וג'ק טוויימן, ותרם 13.1 נקודות ו-7.0 ריבאונדים בממוצע למשחק.

בפברואר 1968 הועבר יחד עם ג'ים פוקס בטרייד לדטרויט פיסטונס, בתמורה לטום ואן ארסדייל וג'ון טרסוונט. בעונתו המלאה היחידה בקבוצה, , הציג יכולת טובה לצדם של וולט בלאמי, דייב בינג ודייב דבושר, עם 18.1 נקודות ו-11.8 ריבאונדים למשחק, אך קבוצתו לא העפילה לפלייאוף ה-NBA.

בנובמבר 1969 נשלח בטרייד ללוס אנג'לס לייקרס, תמורת ביל יואיט ובחירת דראפט עתידית. עד לסיום אותה עונה קלע 20.6 נקודות למשחק, וסייע ללייקרס להעפיל לגמר ה-NBA בפעם השלישית ברציפות; בסדרת הגמר עצמה הפסידה הקבוצה מול ניו יורק ניקס, בתוצאה 3–4. בעונת  השלים בלייקרס חמישייה פותחת דומיננטית יחד עם ג'רי וסט, גייל גודריץ', ג'ים מקמיליאן ווילט צ'מברלין, אשר הובילה את הקבוצה לזכייה באליפות ה-NBA; בסדרת הגמר, בו שוב התמודדו מול הניקס, קלע היירסטון 14.2 נקודות והוריד 14.6 ריבאונדים בממוצע למשחק, בניצחון קבוצתו בתוצאה 4–1. בעונה העוקבת התמודדו הלייקרס והניקס בגמר הליגה פעם נוספת, אולם הפעם ניצחה ניו יורק בתוצאה 4–1, בין היתר בשל פציעה של היירסטון אשר הוגבל ל-26 דקות לכל אורך הפלייאוף. בסיום עונת  שוחרר היירסטון מהלייקרס ופרש ממשחק, בגיל 32.

ב-1 במאי 2001 נפטר היירסטון לאחר מאבק בסרטן הערמונית, בגיל 58.

## קישורים חיצוניים

* 

## הערות שוליים

קטגוריה:אמריקאים ילידי קרוליינה הצפונית
קטגוריה:וינסטון סיילם: אישים
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:קרוליינה הצפונית: כדורסלנים
קטגוריה:כדורסלני אוניברסיטת ניו יורק
קטגוריה:בחירות דראפט של סינסינטי רויאלס
קטגוריה:כדורסלני סינסינטי רויאלס
קטגוריה:כדורסלני דטרויט פיסטונס
קטגוריה:כדורסלני לוס אנג'לס לייקרס
קטגוריה:אמריקאים שנולדו ב-1942
קטגוריה:אמריקאים שנפטרו ב-2001
סיביריאדה

**סיביריאדה** (ברוסית: **Сибириада**) הוא סרט סובייטי משנת 1979 בארבעה חלקים, המשתרע על רוב המאה העשרים בבימויו של אנדריי קונצ'לובסקי.

הסרט מביא את סיפור ההיסטוריה הרוסית מתחילת המאה ה-20, כפי שהיא משתקפת מבעד לקורותיהן של שתי משפחות המתגוררות בכפר שכוח בסיביר, והתמורות המלוות אותן משך שלושה דורות. בסרט כיכב הבמאי-שחקן ניקיטה מיכאלקוב. הסרט זכה בפרס הגרנד פרי של פסטיבל קאן (1979).

## קישורים חיצוניים

## הערות שוליים

קטגוריה:סרטים ברוסית
קטגוריה:סרטי 1978
קטגוריה:סרטים סובייטיים
קטגוריה:סרטי אנדריי קונצ'לובסקי
קים מין-וו

**קים מין-וו** (בקוריאנית: **김민우**; נולד ב-25 בפברואר 1990) הוא כדורגלן דרום-קוריאני, המשחק בעמדת הקשר באולסן יונדאי.

## קריירת מועדונים
קים את הקריירה שלו בקבוצת הכדורגל של אוניברסיטת יונסיי. בקיץ  נבחן בפ.ס.וו. איינדהובן, אך לא חתם בקבוצה.

ב-8 בינואר 2010, קים חתם בסגאן טוסו ששיחקה אז בליגה השנייה ביפן. ב-7 במרץ 2010, ערך את הופעת הבכורה שלו בקבוצה בתיקו 1-1 נגד קונסאדולה סאפורו. ב-9 במאי 2010, הבקיע את שער הבכורה שלו בקבוצה בניצחון 3–4 נגד אויטה טריניטה. בעונת , רשם 7 שערים ב-28 משחקים ובסיום העונה עלתה סגאן לליגת העל היפנית. בסיום עונת , סיים את חוזהו בקבוצה ושוחרר.

ב-6 בינואר 2017, קים חתם בסוואן סמסונג בלווינגס מליגת העל של קוריאה הדרומית. ב-15 בינואר 2018, הושאל לסאנגג'ו סאנגמו, בה שיחק כשנה וחצי.

בקיץ  קים חתם בצ'אנגדו רונגצ'נג מליגת העל הסינית.

ב-23 בינואר 2024 חתם באולסן יונדאי.

## קריירה בינלאומית
קים השתתף עם נבחרת הנוער של קוריאה הדרומית בגביע העולם בכדורגל עד גיל 20 שנערך בשנת .

שנה לאחר מכן, זומן לראשונה לסגל הנבחרת לקראת משחק ידידות נגד . ב-10 באוקטובר 2014, הבקיע את שער הבכורה שלו בנבחרת בניצחון 0–2 נגד .

קים השתתף עם הנבחרת בגביע אסיה בכדורגל 2015 ומונדיאל 2018.

## תארים
; סוואן סמסונג בלווינגס
*גביע ה-FA הקוריאני: 

; נבחרת קוריאה הדרומית
*גביע מזרח אסיה בכדורגל: , 

## קישורים חיצוניים

קטגוריה:כדורגלנים דרום קוריאנים
קטגוריה:מגני כדורגל דרום קוריאנים
קטגוריה:קשרי כדורגל דרום קוריאנים
קטגוריה:חלוצי כדורגל דרום קוריאנים
קטגוריה:כדורגלני סגאן טוסו
קטגוריה:כדורגלני אולסן יונדאי
קטגוריה:כדורגלני נבחרת קוריאה הדרומית
קטגוריה:כדורגלני גביע אסיה 2015
קטגוריה:כדורגלני מונדיאל 2018
קטגוריה:ספורטאים זרים בסין
קטגוריה:דרום קוריאנים שנולדו ב-1990
ג'ון הורסט

**ג'ונתן רנדל "ג'ון" הורסט** (באנגלית: **Jonathan Randall "Jon" Horst**; נולד ב-16 באפריל 1983) הוא מנהל קבוצות כדורסל אמריקאי, המשמש כג'נרל מנג'ר של קבוצת מילווקי באקס מליגת ה-NBA.

## קריירת משחק
הורסט נולד בעיר סנדסקי שבמישיגן, ובין השנים 2002–2006 למד באוניברסיטת רוצ'סטר הסמוכה. בשנים 2004 ו-2005 זכה עם קבוצת הכדורסל של האוניברסיטה באליפות ליגת ה-USCAA (United States Collegiate Athletic Association), המיועדת לקבוצות מאוניברסיטאות ומכללות קטנות.

## קריירת ניהול
באוגוסט 2007 הצטרף הורסט לצוות המקצועי של קבוצת דטרויט פיסטונס, בתור "מנהל פעולות הכדורסל" (Manager of Basketball Operations), ובאפריל 2008 עבר לתפקיד דומה במילווקי באקס (Director of Basketball Operations). לקראת עונת  מונה לג'נרל מנג'ר של הקבוצה, בגיל 34 בלבד, במקומו של ג'ון האמונד אשר עבר לאורלנדו מג'יק. במהלך עונתו הראשונה בתפקיד צירף את אריק בלדסו בטרייד מפיניקס סאנס, ופיטר את מאמן הקבוצה ג'ייסון קיד.

לקראת עונת  ובמהלכה ביצע מספר פעולות משמעותיות, בהן מינויו של מייק בודנהולצר כמאמן ראשי, בחירתו בדונטה דיווינצ'נזו בדראפט 2018 (בחירה 17), החתמתם של ארסאן אילייסובה וברוק לופז, וצירופם של ג'ורג' היל וניקולה מירוטיץ' בטריידים שונים. באותה עונה השיגו הבאקס את מאזן הניצחונות הטוב ביותר בליגה (60–22), והעפילו לגמר האזור המזרחי בפלייאוף ה-NBA לראשונה מזה 18 שנים. בסיום העונה זכה כוכב הקבוצה יאניס אדטוקומבו בתואר ה-MVP של העונה הסדירה, בעוד בודנהולצר זכה בפרס מאמן העונה והורסט עצמו זכה בפרס מנהל העונה.

בקיץ 2019 ערך שינויים נוספים בסגל הקבוצה, כאשר ביצע עסקת "החתמה והעברה" (Sign-and-trade) של מלקולם ברוגדון לאינדיאנה פייסרס (בתמורה ל-3 בחירות דראפט עתידיות), ונמנע מהארכת חוזהו של מירוטיץ' (אשר עבר לשחק בברצלונה). במקומם החתים הורסט את וסלי מת'יוז, קייל קורבר ורובין לופז, וכן האריך את חוזיהם בקבוצה של כריס מידלטון (178 מיליון דולר ל-5 עונות), ברוק לופז (52 מיליון ל-4 עונות), וג'ורג' היל (29 מיליון ל-3 עונות). שנה לאחר מכן ביצע טרייד מרובע עם ניו אורלינס פליקנס, דנוור נאגטס ואוקלהומה סיטי ת'אנדר, במסגרתו שלח את ג'ורג' היל, אריק בלדסו, אר. ג'יי. המפטון ו-4 בחירות דראפט עתידיות, בתמורה לג'רו הולידיי וסם מריל. בסיום אותה עונה, , הובילו אדטוקומבו, מידלטון והולידיי את מילווקי לזכייתה השנייה אי פעם באליפות ה-NBA.

ב-24 באפריל 2025, חתם על הארכת חוזה.

## הערות שוליים

קטגוריה:אמריקאים ילידי מישיגן
קטגוריה:כדורסלנים אמריקאים
קטגוריה:מישיגן: כדורסלנים
קטגוריה:בוגרי אוניברסיטת רוצ'סטר
קטגוריה:כדורסלני אוניברסיטאות ומכללות בארצות הברית
קטגוריה:מנהלי קבוצות ב-NBA
קטגוריה:אמריקאים שנולדו ב-1983
YoungBoy Never Broke Again

**קנטרל דשאן גולדן** (נולד ב-20 באוקטובר 1999), ידוע בשם הבמה **YoungBoy Never Broke Again** (לעיתים גם כ-**NBA YoungBoy**), הוא ראפר, זמר ופזמונאי אמריקאי.

## ביוגרפיה
בשנת 2015 החל להוציא מיקסטייפים לאינטרנט, בעוד הראשון מתוכם היה *Life Before Fame*. המיקסטייפים תחילה לא גררו הצלחה. בשנת 2017, לאחר שחתם בחברת אטלנטיק רקורדס, הוציא את המיקסטייפ *A.I. YoungBoy* שזכה לשבחים רבים וזכה בתואר "אלבום זהב" מטעם איגוד תעשיית ההקלטות האמריקאי.

בשנת 2018 הוציא את אלבום הבכורה שלו, *Until Death Call My Name*. האלבום זכה להצלחה רבה, כאשר נכנס לעשירייה הפותחת של מצעד הבילבורד 200 וזכה במעמד "אלבום פלטינה", ובכך הפך לאלבומו הראשון שהגיע להישגים אלו. האלבום כלל את הסינגל המוביל, הלהיט "Outside Today", שזכה להצלחה רבה במצעדי הפזמונים השבועיים והשנתיים של הבילבורד.

בשנת 2019 הוציא את המיקסטייפ *AI YoungBoy 2*, שהגיע למקום הראשון במצעד הבילבורד 200, ובכך הפך לאלבומו הראשון שהגיע להישג זה.

בשנת 2020 הוציא את המיקסטייפ המסחרי השלישי שלו, **. האלבום הגיע למקום הראשון בבילבורד 200. באותה השנה הוציא את אלבומו השני, *Top*, שהגיע למקום הראשון במצעד אף הוא.

## חיים אישיים
גולדן נודע בהסתבכויות התכופות שלו עם החוק. תקופות מעצר ארוכות ומעצרי בית תכופים. הוא אב לאחד עשר ילדים מתשע נשים שונות.

## דיסקוגרפיה
### אלבומי אולפן
* 2018: *Until Death Call My Name*
* 2020: *Top*
* 2021: *Sincerely, Kentrell*
* 2022: *The Last Slimeto*
* 2023: *I Rest My Case*
* 2023: *Don't Try This At Home*

### אלבומי אוסף
* 2018: *4Respect 4Freedom 4Loyalty 4WhatImportant*

### מיקסטייפים
* 2015: *Life Before Fame*
* 2015: *Mind of a Menace*
* 2016: 
* 2016: *Before I Go*
* 2016: 
* 2016: *Mind of a Menace 3*
* 2016: *Before I Go: Reloaded*
* 2017: *Mind of a Menace 3: Reloaded*
* 2017: *A.I. YoungBoy*
* 2017: *Ain't Too Long*
* 2018: *Master the Day of Judgement*
* 2018: *Decided*
* 2018: *Realer*
* 2019: *AI YoungBoy 2*
* 2020: *Still Flexin, Still Steppin*
* 2020: 
* 2020: *Until I Return*
* 2022: *Colors*
* 2022: *Realer 2*
* 2022: 
* 2022: *Ma' I Got A Family*
* 2023: *Richest Opp*

### מיקסטייפים משותפים
* 2017: *Fed Baby's* (עם מאניבאג יו)
* 2018: *Kane & O-Dog* (עם VL דק)
* 2020: *Nobody Safe* (עם ריץ' דה קיד)
* 2021: *From the Bayou* (עם בירדמן)
* 2022: *Better than You* (עם דה-בייבי)
* 2022: *3860* (עם קוואנדו ראנדו)

### מיני-אלבומים
* 2018: *4Respect*
* 2018: *4Freedom*
* 2018: *4Loyalty*

## קישורים חיצוניים

* 

## הערות שוליים

קטגוריה:ראפרים אמריקאים
קטגוריה:זמרים אמריקאים
קטגוריה:פזמונאים אמריקאים
קטגוריה:אמני אטלנטיק רקורדס
קטגוריה:אמנים אמריקאים הידועים בשם במה
קטגוריה:אמריקאים שנולדו ב-1998
מגילות משה

**מגילות משה** (ערבית: صحف موسى, תעתיק מדויק: צֻחֻף מוּסא) הם לכאורה כתבי קודש קדומים אשר הוזכרו פעמיים בקוראן. המגילות הללו נחשבות באסלאם לחלק מכתבי הקודש שניתנו לנביאים מאללה, ואשר אבדו או סולפו במהלך ההיסטוריה. לפי המסורת האסלאמית, אין לבלבל בין מגילות משה לבין התורה, אשר נחשבת בקרב המוסלמים לספר קודש בפני עצמו. שני המקומות בהם מגילות משה מוזכרות בקוראן הם בפרק 87 פסוקים 18-19, ובפרק 53 פסוקים 36-37.

## קישורים חיצוניים

## הערות שוליים

קטגוריה:כתבים אסלאמיים
קטגוריה:משה
קטגוריה:יצירות אבודות
קטגוריה:חיבורים קדם מקראיים
שיטת זיגלר ניקולס

**שיטת זיגלר-ניקולס** (ידועה גם בתור "שיטת הרגישות הגבולית") היא שיטה היוריסטית לכוונון בקרי PID, אשר פותחה על ידי ג'ון ג. זיגלר (John G. Ziegler) ונתנאל ב. ניקולס (Nathaniel B. Nichols).

בשיטה זו, הפרמטרים של הבקר נקבעים מתוך ניסוי פשוט ללא ידע מוקדם על מודל התהליך, אך היא איננה מבטיחה יציבות או ביצועים אופטימליים.

## אופן הפעולה
# מאפסים את ערכי האינטגרטורים (K_I) והגוזרים (K_D) בבקר, כך שהבקר יהיה בקר פרופורציונלי (K_P).
# מכניסים כניסת מדרגה, הלם או הפרעה.
# מגדילים (מאפס) את ערך ההגבר K_P עד שהוא מגיע **להגבר האולטימטיבי <math>K_U</math>** – זהו הערך הגדול ביותר בו פלט היציאה יציב במצב מתמיד ולא מתבדר (סף יציבות). במצב זה יתקבלו תנודות קבועות.
ממוזער|חילוץ הפרמטרים TU ו-KU לאחר הבאת המערכת לסף יציבות

הפרמטר K_U, וזמן מחזור התנודות שמוגדר כ־T_U משמשים להגדרת הפרמטרים I,P ו־D בהתאם לסוג הבקר ולהתנהגות הנדרשת:

ניתן להשתמש בפרמטריזציה מקובלת נוספת. מפתח ההמרה מקיים את הקשרים הבאים:

K_i=K_p/T_i
K_d=K_p T_d

כעת ניתן לבטא את אות הבקרה u(t) כתלות בשגיאה e(t) ובפרמטרי הבקר במישור הזמן, לפי בקרת PID:


K_p \left( e(t) + \frac{1}{T_i} \int_0^t e(t) \, dt + T_d \frac{de(t)}{dt} \right) 


ובפונקציית התמסורת:
u(s)=K_P \left(1+\frac{1}{T_i s}+T_d s\right)e(s)=K_p \left(\frac{T_d T_i s^2+T_i s+1}{T_i s}\right)e(s)

## הערות שוליים

קטגוריה:מערכות בקרה
שירות הביון הלאומי (עיראק)

**שירות הביון הלאומי העיראקי** (בערבית: **جهاز المخابرات الوطني العراقي**) היא סוכנות מודיעין של ממשלת עיראק, שנוסדה באפריל 2004 בסמכות הרשות הזמנית של הקואליציה בעיראק, שהוקמה על ידי צבא ארצות הברית, כממשל זמני בעיראק.

## רקע
לאחר הפלישה לעיראק באפריל 2003, פירק ראש הרשות הזמנית פול ברמר את שירותי הצבא והביטחון של עיראק. ככל שהמצב הביטחוני בעיראק התדרדר וההתנגדות העיראקית לכיבוש התחזקה והפכה לאלימה יותר, הצורך בשירות חשאי היה לחוץ יותר.

בדצמבר 2003 דווח בוושינגטון פוסט כי איאד עלאווי ונורי בדראן, חברי מועצת הממשל הבינלאומי בעיראק, הסכימו לטוס לארצות הברית כדי לדון בפרטי הקמת שירות חשאי חדש, בסיוע ה-CIA. בראש הסוכנות יעמוד בדראן ויגייס סוכנים רבים ששירתו עד אז בשירות הביון העיראקי תחת שלטון סדאם חוסיין. המטרה העיקרית של הארגון החדש הייתה להתמודד עם ההתקוממות. תהליך ההעסקה הסתייע בפוליגרף של סוכנות הביון המרכזית.

בינואר 2004 דיווח הניו יורק טיימס כי הקמת הסוכנות החדשה בעיצומה. הסוכנות נועדה להעסיק בין 500 ל-2,000 עובדים ובמימון ממשלת ארצות הברית. אבראהים אל-ג'נאבי הוזכר כמועמד עיקרי לעמוד בראש סוכנות הריגול. מאמצים אלה עוררו ביקורת מצד אחמד צ'לבי, פוליטיקאי עיראקי גולה לשעבר שעמד בקשרים טובים עם ה-CIA והביע דאגה כי הסוכנות החדשה עשויה לשמש לשיקום מכשיר הביטחון הישן של הבעת' ולהפוך לכלי לדיכוי ממשלתי.

## הקמה
באפריל 2004 חתם פול ברמר על צו הרשות מספר 69, שהסמיך הקמת שירות ביון לאומי ואישר למועצת הממשל העיראקית להקים סוכנות כזו. המנהל הראשון שלה היה מוחמד עבדאללה א-שהוואני והוא מומן מכספים סודיים שהוקצבו במסגרת תקציבים לעיראק שאושרו על ידי הקונגרס האמריקני. קרנות חשאיות אלה, בהיקף של כשלושה מיליארד דולר במשך שלוש שנים, אמורות היו להיות מיועדות לפעולות סמויות ומבצעים חשאיים של ה-CIA בעיראק (כמו גם, במידה מועטה, באפגניסטן). א-שהוואני שירת בצבא העיראקי משנת 1955 עד 1984, נמלט לבריטניה בשנת 1990 ואיבד את שלושת בניו בהפיכה הכושלת של 1996 שארגן ה-CIA.

באמצע 2004 נהרגו 18 סוכני שירות הביון הלאומי – עשרה על ידי ארגון בדר ושמונה על ידי אל-קאעדה של אבו מוסעב א-זרקאווי בעיראק, לדברי א-שהוואני. הוא האשים גם את השגרירות האיראנית בבגדאד בביצוע ההתנקשויות של ארגון בדר.

## משימה
על פי הממשל הזמני בעיראק, שהקים את השירות, מוטל עליו לאסוף מודיעין ולבצע פעולות מודיעיניות בנוגע ל:
* איומים לביטחון הלאומי של עיראק.
* טרור וחתרנות.
* הפצת נשק להשמדה המונית , מלחמה בייצור סמים ובהברחות, מאבק בפשע מאורגן חמור.
* ריגול ומעשים אחרים המאיימים על הדמוקרטיה העיראקית.

## קישורים חיצוניים
*  

* צו הרשות הזמנית מספר 69: משלחת הרשות להקמת שירות הביון הלאומי העיראקי

## הערות שוליים

קטגוריה:קהילת המודיעין העיראקית
מחוזות מדעי הטבע הפינים

**מחוזות מדעי הטבע הפיניים** (בפינית: **Suomen luonnontieteelliset maakunnat**, בשוודית: **Finska naturvetenskap**) הם 21 אזורים טבעיים, גאוגרפיים, וביוגאוגרפיים המהווים חלוקה משנית בהם מחולקת פינלנד חוץ מהחלוקה המנהלית לאזורים או לחלוקה למחוזות שנהגה קודם לכן; חלוקת מחוזות מדעי הטבע הפינים נערכה על פי הבדלים במאפייני הביוטה והאקלים שלהם, ובתכונות הטופוגרפיה שלהם כגון גאומורפולוגיה של רכסים ואגמים המצויים לרוב במדינה. החלוקה נקבעה על-פי מחקרים בפאונת החי והצמחייה המשתנה מאזור למשנהו, ואפילו על-פי מיקולוגיה.

## חלוקה וסימון
ממוזער|721x721 פיקסלים|מפת מחוזות מדעי הטבע הפיניים על מפת פינלנד; סימון המחוזות בשחור: לטינית, באדום: פינית, בשני המחוזות ששמם זהה הכיתוב בצבע כחול.בעבר לעיתים גבולות מחוזות הטבע היו חופפים לגבולות האזור/מחוז שבו הם נמצאים, אך כיום גבולות מחוזות הטבע אינם חופפים לגבולות האזורים שבהם הם נמצאים, מפות היסטוריות של מחוזות-הטבע לאורך השנים מוצגות במוזיאון המרכזי לתולדות הטבע של פינלנד בבירה הלסינקי. המחוזות מסומנים באותיות התחיליות של שמם בלטינית או בפינית, והם יכולים לכלול חלקים מכמה אזורים מנהליים שונים, לדוגמה: אזור מרכז-פינלנד מורכב ממחוזות הטבע Sa,Sb,Ta,Tb שהם גם חלק מהאזורים השכנים. וכן אף אזור מנהלי אחד יכול להיות מורכב מכמה מחוזות טבעיים לדוגמה: אזור לפלנד מורכב ממחוזות הטבע Le,Li,Lkoc,Lkor ומחוז Lk שחציו נמצא באוסטרובוטניה-הצפונית.

## ראו גם
* אזורי פינלנד
* מחוזות פינלנד

## קישורים חיצוניים
* המפה באתר המוזיאון המרכזי לתולדות הטבע של פינלנד
* ארגון הסביבה בפינלנד
* מידע על פרויקט מיפוי המחוזות

קטגוריה:פינלנד: חלוקה מנהלית
קטגוריה:פינלנד: גאוגרפיה
קטגוריה:פינלנד: גופי מים
אריק גוטיירס

**אריק גבריאל גוטיירס גלאביס** (בספרדית: **Érick Gabriel Gutiérrez Galaviz**; נולד ב-15 ביוני 1995) הוא כדורגלן מקסיקני, המשחק בעמדת הקשר בגוודלחארה.

## קריירת מועדונים
גוטיירס התחיל את הקריירה שלו במחלקת הנוער של פצ'וקה, בה הוא משחק בגיל 14. ב-26 באוקטובר 2013, ערך את הופעת הבכורה שלו בקבוצה הבוגרת בתיקו 0-0 נגד קרוס אסול. ב-7 בפברואר 2015, גוטיירס כבש את שער הבכורה שלו בקריירה בתיקו 1-1 ביתי נגד דפורטיבו טולוקה. בסוף עונת הקלאסורה , נבחר לשחקן העונה.

ב-29 באוגוסט 2018, גוטיירס חתם לחמש שנים בפ.ס.וו איינדהובן מליגת העל ההולנדית. ב-15 בספטמבר, גוטיירס ערך את הופעת הבכורה שלו בפ.ס.וו. במשחק הליגה נגד דן האג, בו עלה כמחליף ותוך חמש דקות בישל לאירווינג לוסאנו וכבש בעצמו את שער הבכורה שלו בקבוצה, במשחק שנגמר בניצחון 0–7.

ב-2 ביולי 2023 חזר גוטיירס למקסיקו וחתם בגוודלחרה.

## קריירה בינלאומית
בצעירותו, גוטיירס שיחק בנבחרות הצעירות של מקסיקו ואף שימש כקפטן ואף השתתף באולימפיאדת ריו דה ז'ניירו (2016), בו כבש רביעייה בניצחון 1–5 נגד .

גוטיירס נכלל לראשונה בסגל הנבחרת הבוגרת לקראת גביע הזהב 2015. ב-11 באוקטובר 2016, גוטיירס ערך את הופעת הבכורה שלו בנבחרת בניצחון 0–1 נגד . ב-6 בספטמבר 2019, כבש את שער הבכורה שלו בנבחרת בניצחון 0–3 נגד .

## תארים
; פצ'וקה
*ליגת העל המקסיקנית: קלאסורה 
*ליגת האלופות של אמריקה הצפונית: 

; פ.ס.וו איינדהובן
* הגביע ההולנדי: 2021/2022, 2022/2023
* מגן יוהאן קרויף: 2022

; נבחרת מקסיקו
*גביע הזהב עד גיל 20: 
*גביע הזהב: 2019

; אישיים
*נבחרי גביע זהב עד גיל 20: 
*נבחרי ליגת העל המקסיקנית: קלאסורה 

## קישורים חיצוניים

קטגוריה:כדורגלנים מקסיקנים
קטגוריה:קשרי כדורגל מקסיקנים
קטגוריה:כדורגלני פצ'וקה
קטגוריה:כדורגלני פ.ס.וו. איינדהובן
קטגוריה:כדורגלני גוודלחרה
קטגוריה:כדורגלני נבחרת מקסיקו
קטגוריה:כדורגלנים מקסיקנים באולימפיאדת ריו דה ז'ניירו (2016)
קטגוריה:כדורגלני גביע הזהב 2017
קטגוריה:כדורגלני מונדיאל 2018
קטגוריה:כדורגלני גביע הזהב 2019
קטגוריה:כדורגלני גביע הזהב 2021
קטגוריה:כדורגלני מונדיאל 2022
קטגוריה:ספורטאים מקסיקנים בהולנד
קטגוריה:מקסיקנים שנולדו ב-1995
מרטין הלמכן

**מרטין הלמכן** (בגרמנית: **Martin Helmchen**; נולד ב-21 ביוני 1982) הוא פסנתרן גרמני.

## ביוגרפיה
הלמכן נולד בברלין. הוא החל לנגן בחלילית בגיל 5, ועבר במהרה לנגינה על פסנתר. הוא השתתף בתחרויות לצעירים והלך לקונצרטים בצעירותו, חוויות שהוא מתאר ככאלו שגרמו לו להחליט שברצונו להפוך לפסנתרן מקצועי.

הלמכן למד בבית הספר הגבוה למוזיקה ע"ש הנס אייזלר, שם היה סטודנט של גלינה איוונז'ובה (Galina Iwanzowa). ב-2001 הוא סיים את לימודיו בבית הספר הגבוה למוזיקה, תיאטרון ומדיה שבהנובר, כסטודנט של אריה ורדי. מנטורים נוספים שלו הם ויליאם גרנט נאבורה ואלפרד ברנדל.

## קריירה
הלמכן היה סולן בתוכנית ה-BBC לאמני הדור החדש בשנים 2005-2007. הוא נתן מספר קונצרטים עם התזמורת הסימפונית של סן פרנסיסקו, התזמורת הפילהרמונית של וינה, התזמורת הסימפונית של ברלין והתזמורת הסימפונית NHK. הלמכן מומחה למוזיקה קאמרית, והופיע רבות עם היינריך שיף ומארי אליזבת-הקר. בנוסף, הוא שיתף פעולה עם אמנים כמו גדעון קרמר, כריסטיאן טצלף, שרון קם, טבאה צימרמן, ג'וליאן באנס, ג'וליה פישר, סבינה מאייר ולארס ווגט. הלמכן הופיע בישראל ב-2011 במסגרת הפסטיבל הבינלאומי למוזיקה קאמרית בירושלים.

האלבום התזמורתי הראשון של הלמכן יצא ב-2007, ובו הוא ניגן קונצ'רטי לפסנתר של מוצרט. ב-2008 יצא אלבום סולו שלו ליצירות של שוברט, וב-2009 הוא הוציא עוד שני אלבומים. כיום, הלמכן חתום בחברת Alpha Classics בה הוא מוציא את אלבומיו. הוא הוציא בעבר אלבומים רבים גם בחברת Pentatone ההולנדית.

מאז 2010 הלמכן הוא פרופסור חבר למוזיקה קאמרית באקדמיה קרונברג שבגרמניה.

## פרסים
ב-2001 הלמכן זכה בתחרות קלרה האסקיל הבינלאומית לפסנתר. ב-2003 הוא זכה באולימפיאדת קיסינגר לפסנתר, תחרות הנערכת מדי שנה בבוואריה. ב-2006 הוא זכה בפרס של קרדיט סוויס לפסנתרן צעיר על אלבום הבכורה שלו עם הפילהרמונית של וינה בניצוחו של ולרי גרגייב, בו הוא ניגן את הקונצ'רטו לפסנתר של שומן בפסטיבל לוצרן. באותה השני הוא זכה בפרס ECHO Klassik יחד עם דניולו אישיזאקה על אלבום משותף שלהם ובו יצירות של מנדלסון, פרנק ובריטן. ב-2020 הלמכן זכה בפרס בטהובן 250 (לרגל 250 שנה להולדתו של לודוויג ון בטהובן) של מגזין גרמופון, יחד עם התזמורת הסימפונית הגרמנית והמנצח אנדרו מנזה, על ההקלטה שלהם לקונצ'רטי מס' 2 ו-5 לפסנתר של בטהובן, שיצאה בחברת Alpha.

## קישורים חיצוניים
* 

* עמוד המוקדש לו באתר של Outhere Music, המפיצה של Alpha Classics.
* עמוד המוקדש לו באתר של Pentatone.

## הערות שוליים

קטגוריה:פסנתרנים גרמנים
קטגוריה:גרמנים שנולדו ב-1982
ג'ני דורקן

**ג'ני דורקן** (באנגלית: **Jenny A. Durkan**; נולדה ב-19 במאי 1958) היא פוליטיקאית אמריקאית, חברת המפלגה הדמוקרטית. כיהנה כראש עיריית סיאטל.

## ביוגרפיה
דורקן נולדה וגדלה בסיאטל, אחת משמונה ילדיהם של לוריין ומרטין דורקן. אביה כיהן כחבר בית הנבחרים והסנאט של מדינת וושינגטון ואמה הייתה עיתונאית. היא סיימה תואר ראשון באוניברסיטת נוטרדאם ב-1985 ולאחר מכן שהתה שנתיים באלסקה שם עסקה בחינוך בתיכון של קהילת האסקימואים. בשובה למדה לתואר JD במשפטים באוניברסיטת וושינגטון אותו סיימה ב-1985.

היא עסקה כעורכת דין בתחום האזרחי בסיאטל ובוושינגטון די. סי.. בשנים 2009–2014, במהלך נשיאתו של ברק אובמה, כיהנה כפרקליטת מדינה של מחוז מערב וושינגטון. בנובמבר 2017 נבחרה לראשות העיר סיאטל.

במהלך המהומות שפרצו בעיר בעקבות רצח ג'ורג' פלויד, השתלטו המוחים על בניין של משטרת העיר והכריזו על הקמת "אזור אוטונומי" בשכונת קפיטול היל. דורקן הורתה למשטרה להגביל את השימוש בכוח ובאמצעים לפיזור הפגנות נגד המוחים, והתעמתה על כך עם נשיא ארצות הברית דונלד טראמפ שקרא להשלטת חוק וסדר בעיר. האזור פונה מהמפגינים על ידי המשטרה לאחר שלושה שבועות. בעקבות החלטת מועצת העיר לקיצוץ בתקציבי המשטרה הודיעה מפקדת המשטרה המקומית על התפטרותה. בדצמבר 2020 הודיעה דורקן כי לא תתמודד לתקופת כהונה נוספת.

דורקן חיה עם בת זוגה דנה ולהן שני בנים.

## קישורים חיצוניים

* ג'ני דורקן באתר עיריית סיאטל

קטגוריה:אמריקאים ילידי מדינת וושינגטון
קטגוריה:סיאטל: אישים
קטגוריה:חברות המפלגה הדמוקרטית (ארצות הברית)
קטגוריה:חברי המפלגה הדמוקרטית (ארצות הברית)
קטגוריה:ראשי עיריית סיאטל
קטגוריה:בוגרות אוניברסיטת נוטרדאם
קטגוריה:בוגרי אוניברסיטת נוטרדאם
קטגוריה:בוגרי בית הספר למשפטים באוניברסיטת וושינגטון
קטגוריה:פוליטיקאיות לסביות אמריקאיות
קטגוריה:עורכות דין אמריקאיות במאה ה-20
קטגוריה:עורכי דין להט"בים
קטגוריה:אמריקאיות שנולדו ב-1958
קטגוריה:אמריקאים שנולדו ב-1958
מבצעים מיוחדים (סרט)

**מבצעים מיוחדים** (בפורטוגזית: **Operações Especiais**) הוא סרט משטרתי ברזילאי משנת 2014, שבוים על ידי תומאס פורטלה. מככבים בו קליאו פירס, פבריציו בוליביירה, פאביולה נסקימנטו, טיאגו מרטינס, מרקוס קארוסו ואנטוניו טבת.

## עלילה
לאחר שעברה את מבחני הקבלה למשטרה האזרחית, פרנסיס מתחילה להשתתף בקורס ההכשרה של המשטרה. זה מתרחש במקביל לפלישה אל קומפלקסו דו אלמאו, כאשר סוחרי סמים מכמה גבעות בריו נמלטו לפריפריה. זה מה שקורה בסיאו ג'ודאס דו ליברמנטו הבדיונית, עיר בפרברי ריו דה ז'ניירו, שמתחילה להתמודד עם גל של פושעים. כדי להילחם בהם נשלחת יחידה משטרתית, עם המגויסת החדשה פרנסיס. ביחידה היא צריכה להתמודד עם חוסר האמון של השוטרים האחרים וגם עם קשיי המקצוע.

## שחקנים ודמויות

## ראו גם

## קישורים חיצוניים

## הערות שוליים

קטגוריה:סרטי 2014
קטגוריה:סרטי משטרה
קטגוריה:סרטי סחר בסמים
קטגוריה:סרטי פעולה
קטגוריה:סרטי פשע
קטגוריה:סרטים בפורטוגזית
קטגוריה:סרטים ברזילאיים
אנס בדרכך

[200px|ממוזער|שמאל|ביצוע המיצג ב[מקסיקו סיטי]]
**"אנס בדרכך"** (בספרדית: **Un violador en tu camino**) הוא מיצג פמיניסטי נגד אלימות כלפי נשים שמקורו בצ'ילה. המיצג, המשלב שיר מחאה ופלאש מוב, ידוע גם כ"**האנס הוא אתה**" (**El Violador Eres Tú**), כשם שורה החוזרת בו מספר פעמים. 

במיצג מובעת ביקורת כלפי הפטריארכיה כגורם לדיכוי נשים, וכנגד תרבות האונס. המיצג בוצע בהפגנות נשים ברחבי העולם, בין היתר במקסיקו, קולומביה, צרפת, טורקיה, ספרד, בריטניה וישראל. שם המיצג מתייחס לסלוגן "חבר בדרכך" (Un amigo en tu camino) שהיה בשימוש המשטרה הצ'ילאנית הלאומית (ה-Carabineros de Chile) בשנות ה-90 של המאה ה-20.

ב-20 בנובמבר 2019 בוצע המיצג לראשונה, בעיר ולפראיסו, בירת מחוז ולפראיסו, צ'ילה. הוא זכה לפרסום לאחר שבוצע על ידי הקולקטיב הפמיניסטי Las Tesis ברחבת בית המשפט העליון של צ'ילה, במהלך אירועי יום המאבק הבינלאומי למניעת אלימות נגד נשים. ההשראה למיצג הגיעה מהוגת הדעות הפמיניסטית ריטה לאורו סגאטו, שרעיונותיה הניעו אותן ליצור פלאש מוב שמראה שאונס הוא לא רק פשע כלפי נשים אינדיבידואליות, אלא ביטוי לבעיה חברתית גדולה יותר.

בשנת 2020 הופיעו חברות הקולקטיב LASTESIS ברשימה השנתית של מגזין טיים, טיים 100, על פועלן בהקשר של המיצג.

## קישורים חיצוניים

* ביצוע המיצג במקומות שונים בעולם
* ביצוע באירוע מחאה בתל אביב

## הערות שוליים

קטגוריה:מיצגים
קטגוריה:מחאות פמיניסטיות
קטגוריה:אונס
קטגוריה:נשים בצ'ילה
קטגוריה:אלימות נגד נשים
סלאם אייר

**סלאם אייר** (בערבית: **طيران السلام**) היא חברה לטיסות חסך מעומאן. בסיס הפעולה שלה נמצא בנמל התעופה הבינלאומי מסקט.
## היסטוריה
החברה הוקמה בשנת 2016, לאחר שהבעלים שלה, Muscat National Development and Investment Company, זכתה במכרז של ממשלת עומאן לפתיחת חברה לטיסות חסך.

לאחר שחכרה מקבוצת LATAM איירליינס שלושה מטוסים מדגם איירבוס A320-200 ערכה החברה את טיסת הנוסעים הראשונה שלה (פנים ארצית) ב-30 בינואר 2017. חודש לאחר מכן נערכה הטיסה הבינלאומית הראשונה של החברה לדובאי.

בנובמבר 2019 הפעילה החברה שמונה מטוסים - שלושה מטוסי איירבוס A320-200 וחמישה מטוסי איירבוס A320neo. החברה הזמינה עוד שני מטוסי איירבוס A320neo ושני מטוסי איירבוס A321neo.

החברה מפעילה כ-30 קווי טיסה. הטיסות הבינלאומיות נערכות למדינות הבאות:
*גאורגיה, אזרבייג'ן, טורקיה
*הודו, פקיסטן, בנגלדש, סרי לנקה, נפאל, תאילנד
*עיראק, איראן
*ערב הסעודית, כוויית, איחוד האמירויות, בחריין, קטר
*מצרים, סודאן

## קישורים חיצוניים

* 
* החברה, באתר Ch-Aviation

קטגוריה:חברות לטיסות חסך
קטגוריה:עומאן: כלכלה
קטגוריה:עומאן: תעופה
המלט (סרט, 1912)

**המלט** (באנגלית: **Hamlet**) הוא סרט אילם בריטי משנת 1912 בבימויו של צ'ארלס ריימונד. בסרט מככבים ריימונד עצמו, דורותי פוסטר, וקונסטנס באקנר. זהו עיבוד למחזה "המלט" מאת ויליאם שייקספיר.

## צוות השחקנים
* צ'ארלס ריימונד – המלט
* דורותי פוסטר – אופליה
* קונסטנס באקנר – גרטרוד

## קישורים חיצוניים

## הערות שוליים

קטגוריה:סרטים המבוססים על המלט
קטגוריה:סרטי שחור-לבן בריטיים
קטגוריה:סרטי 1912
קטגוריה:סרטי דרמה בריטיים
קטגוריה:סרטים אילמים
Smack That

"**Smack That**" (בעברית: "**הכה את זה**") הוא סינגל של הזמר הסנגלי-אמריקאי אייקון בהשתתפות הראפר האמריקאי אמינם, שיצא בתאריך 26 בספטמבר 2006 כסינגל ראשון מתוך אלבום האולפן השני של אייקון, Konvicted.

השיר הגיע למקום הראשון ב-10 מצעדי תקליטים והגיע לעשירייה הראשונה בתשעה מצעדים, כולל בילבורד הוט 100, שם הגיע למקום השני. הוא קיבל מספר תעודות זהב ופלטינה ומכר למעלה משלוש מיליון הורדות בארצות הברית. השיר היה מועמד לפרס גראמי לשיתוף הפעולה הטוב ביותר בקטגוריית ראפ.

## רקע והוצאה
במהלך שנת 2006, נפגש אייקון עם אמינם במהלך סשן הקלטות של הראפר אובי טרייס לשיר "Snitch". אובי טרייס היה באותה תקופה חתום בחברת התקליטים שיידי רקורדס של אמינם, ושני האמנים הפכו במהרה לחברים.

אייקון ביקש מאמינם להשתתף בשיר "Smack That", אך היה מודע לכך שאמינם נמנע מהשתתפות יתר בשירים של אמנים אחרים. לאחר שקיבל שיחת טלפון מהראפר, שהודיע כי הוא מוכן, טס אייקון לדטרויט.

אייקון סיפר על העבודה עם אמינם:

.

השיר הופץ לשוק העולמי לרכישה דיגיטלית ב-25 בספטמבר 2006.

בארצות הברית, השיר נשלח לתחנות הרדיו המרכזיות רדיו להיטים עכשוויים ולרדיו הקרוסאובר הקצבי ב-12 באוקטובר 2006.

במישור הבינלאומי, יצאה גרסה פיזית של הסינגל הכוללת שתי רצועות ב-9 באוקטובר 2006, כשהרצועה "Senegal" נכללה כצד ב'. באותו יום יצא גם מיני-אלבום שהכיל את השיר ושתי רצועות נוספות: "Miss Melody" ו-"Senegal".

## ביקורות
השיר "Smack That" זכה לשבחים רבים בקרב מבקרי המוזיקה.

די.ג'יי זי מ-"DJBooth" שיבח את הסינגל על כך שהציג את "יכולתו של אייקון להישמע מושלם על כל סוג של קצב." בביקורת על האלבום כולו, הוא הוסיף כי השיר, יחד עם "I Wanna Love You", מדגימים את מיומנותו של אייקון בשיתופי פעולה. בנוסף מבקרי מוזיקה נתנו ביקורת חיובית לשיר מייקל אנלמן מ-"אנטרטיינמנט ויקלי" שיבח את שיתוף הפעולה עם אמינם כ"מלא חיים" ביותר באלבום, ואליסה גרדנר מ-"USA Today" תיארה אותו כ"חלקלק באופן שאי אפשר לעמוד בפניו". בנוסף כותב מ-"The Manila Times" הגדיר את השיר כ"מלא אנרגיה בטירוף" ובעל "כל המרכיבים של המנון מועדונים מופתי". אך היו מבקרי מוזיקה שנתנו ביקורות שליליות כמו דייוויד מרקז מ-"ספין" סיווג את הסינגל כ"התפארות בסגנון ג'י-פאנק מיושן והתרברבות חדר שינה". בנוסף דן רייפר מ-"PopMatters" הביע דעה מעורבת על השתתפותו של אמינם, וציין כי אופן הדיבור הנמוך שאומץ על ידו הוא "לא מוצלח לחלוטין", אך הוסיף שזה "מראה על חדשנות מסוימת מצד הראפר הלבן הוותיק." גם איוון רוט כתב ביקורת שלילית יותר, ופסל את ההפקה כ"פרוזאית" ואת המילים כ"חסרות השראה". הוא אף חזה שהשיר "יצנח במצעדים במהירות שבה הופיע".

### מועמדות לגראמי
השיר היה מועמד לפרס שיתוף הפעולה הטוב ביותר של ראפ/שירה בטקס פרסי גראמי של שנת 2007, אך הפסיד לשיר "My Love" של ג'סטין טימברלייק.

## מיקומי שיא

## קישורים חיצוניים

## הערות שוליים

קטגוריה:שירי אייקון
קטגוריה:שירי אמינם
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון בהונגריה
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון ברומניה
קטגוריה:שירים שהופקו על ידי אמינם
קטגוריה:שירים שנכתבו על ידי אמינם
קטגוריה:שירי R&B עכשוויים אמריקאיים
דיסקוגרפיה של בילי אייליש

הזמרת-יוצרת האמריקאית בילי אייליש הוציאה 3 אלבומי אולפן, אלבום הופעה אחד, אלבום וידאו אחד, 4 מיני אלבומים, 31 סינגלים ו-25 קליפים. לפי איגוד תעשיית ההקלטות האמריקאי, היא מכרה 41.5 מיליון סינגלים דיגיטליים ו-5 מיליון אלבומים. הפדרציה הבינלאומית לתעשייה הפונוגרפית הכתיר את "Bad Guy" כסינגל הנמכר ביותר בשנת 2019 בעולם, לאחר שמכר 19.5 מיליון יחידות במהלך שנה. אייליש נחשבת על ידי כלי תקשורת שונים כ"מלכת הפופ של דור ה-Z". בגיל 17, היא הפכה לאמנית הצעירה ביותר בתולדות המצעד הבריטי שהגיעה למקום הראשון עם אלבום הבכורה שלה. נכון לאוקטובר 2021, אייליש צברה 76.7 מיליארד השמעות בפלטפורמות הסטרימינג ברחבי העולם. לפי IFPI, אייליש היה האמן הרביעי הנמכר ביותר של שנת 2019 והאמן החמישי הנמכר ביותר של שנת 2020.

בחודש אוגוסט 2017, אייליש הוציאה את המיני אלבום הראשון שלה, Don't Smile at Me, שהגיע למקום ה-14 במצעד בילבורד 200, מקום 12 במצעד האלבומים הבריטי, ולעשירייה הפותחת באוסטרליה, ניו זילנד ושוודיה. לאחר מכן הוציא אייליש את הסינגלים המצליחים "Lovely" (עם חאליד), "You Should See Me in a Crown", "When the Party's Over", "Come Out and Play", "Bury a Friend", "Wish You Were Gay", "Bad Guy", "Everything I Wanted", "My Future", ו־"Therefore I Am".

אלבום הבכורה שלה, When We All Fall Asleep, Where Do We Go? יצא לאור ב-29 במרץ 2019, והגיע למקום הראשון ב-15 מדינות ברחבי העולם כולל ארצות הברית, בריטניה, אוסטרליה וקנדה. הוא מכר 1.2 מיליון יחידות ברחבי העולם בשנת 2019 בלבד, מה שהופך אותו לשיאן המכירות החמישי בגודלו של השנה. "Bad Guy" הפך לסינגל הראשון של אייליש שהגיע לעשירייה הפותחת של בילבורד הוט 100, והגיע למקום הראשון. עם "Bad Guy", היא הפכה לאמנית הראשונה שנולדה במאה ה-21 ולאמנית דור ה-Z שיש לה שיר במקום הראשון בהוט 100, כמו גם לראשונה עם אלבום מספר במקום הראשון בבילבורד 200. אייליש גם שברה את שיא הלהיטים הרצופים ב-בילבורד הוט 100 בקרב נשים. הזמרת הוציאה את אלבום האולפן השני שלה המורכב מ-16 רצועות, Happier Than Ever ב-30 ביולי 2021, וכמו אלבומה הקודם, הוא הגיע למקום הראשון במדינות ברחבי העולם כולל ארצות הברית, בריטניה, אוסטרליה וקנדה. ב-21 ביולי 2022 היא שחררה בהפתעה את המיני אלבום השני שלה, Guitar Songs, הכולל שתי רצועות: "TV" ו-"The 30th".

## אלבומים
### אלבומי אולפן

### אלבומי הופעה

## מיני אלבומים

### מיני אלבומי הופעה

## סינגלים

## שירים נוספים

## הופעות אורח

## שירים שכתבה

## וידאוגרפיה
### אלבומי וידאו

## ביאורים

## הערות שוליים

קטגוריה:בילי אייליש
אייליש, בילי
הר וייאט (אנטארקטיקה)

**הר וייאט** או **הר ואייט** (באנגלית: **Mount Wyatt**) הוא הר נישא שטוח פסגה (הר שולחן), בהרי רוסון, בהרי המלכה מוד, באזור חוף אמונדסן של שטח חסות רוס שבאנטארקטיקה.

גובהו של ההר 2,930 מטרים מעל פני הים; והוא ההר ה-489 בגובהו באנטארקטיקה.

ההר ממוקם 6 קילומטרים ממערב להר ורלאוץ.

## היסטוריה
### גילוי ומיפוי ההר

ההר התגלה על ידי הקבוצה הגאולוגית של משלחת בירד לחקר אנטארקטיקה; הקבוצה, בהנהגתו של קווין בלקברן (Quin Blackburn), הגיעה אל ההר בדצמבר 1934.

### מקור השם

ריצ'רד בירד נתן להר את שמו בשנת 1934.

ההר נקרא על שמה של ג'יין וייאט (Jane Wyatt), שהייתה חברה של ריצ'רד ס. ראסל ג'וניור (Richard S. Russell, Jr), שהיה חבר מישלחת בירד לחקר אנטארקטיקה.

## קישורים חיצוניים
* הר וייאט באתר הסקר הגאולוגי של ארצות הברית
* הר וייאט באתר הגאזט האנטארקטי של ממשלת ניו זילנד
* הר וייאט באתר הגאזט האנטארקטי המשווה SCAR של ממשלת אוסטרליה

## הערות שוליים

וייאט
וייאט
וייאט
טל איסייב

**טל איסייב** (נולדה ב-20 בדצמבר 1993) היא כדורגלנית ישראלית, המשחקת כמגנה שמאלית וכבלמית לסירוגין, בקבוצת מכבי בנות עמק חפר שבליגת העל ובנבחרת ישראל.

## ביוגרפיה
איסייב נולדה בנוף הגליל (נצרת עילית דאז) והחלה לשחק כדורגל בגיל צעיר. בגיל 12 הצטרפה לקבוצת כדורגל מקומית של בנים ובגיל 14 עברה לבנות קיסריה טבעון ושיחקה בעונה זו במקביל בקבוצת הנערות ובקבוצה הבוגרת שהתמודדה בשנים אלו בליגת הנשים הבכירה. בעונה שלאחר מכן שיחקה רק בקבוצה הבוגרת אך הקבוצה סיימה בין המקומות האחרונים והייתה אמורה לרדת ליגה אלא שבתום העונה התפרקה.

בעונת 2010/2011 הצטרפה למכבי כישרונות חדרה, שיחקה מספר משחקים בקבוצת הבת של המועדון שהתמודדה בעונה זו בליגה השנייה אך מהר מאוד הוקפצה לקבוצה הראשונה. נכון ל-2020 משחקת במועדון כבר עשר עונות רצופות במהלכן זכתה עם הקבוצה בגביע המדינה בכדורגל. בגמר הגביע בעונת 2016/2017 שיחקה כשוערת עקב פציעת שוערת הקבוצה והיעדר שוערת מחליפה.
לקראת אמצע עונת 2022/2023 הודיעה על פרישה ממשחק פעיל

## נבחרת ישראל
בשנת 2010, בגיל 17, צורפה לנבחרת הנערות עד גיל 19 ורשמה 7 הופעות ושער אחד.

איסייב בסגל הנבחרת הבוגרת משנת 2014 ורשמה בה 4 הופעות. את הופעת הבכורה שלה ערכה בניצחון החוץ המרשים על נבחרת דנמרק ב-2014, ניצחון שנחשב לאחד ההישגים הגדולים של הנבחרת מאז הקמתה.

## מחוץ לכדורגל
לומדת להוצאת תעודת מדריכת כושר גופני ובריאות בבית הספר להכשרת מאמנים ומדריכים של המכללה האקדמית אוהלו בקצרין.

## תארים
### [[מכבי חדרה (כדורגל נשים)|מכבי כישרונות חדרה]]
* גביע המדינה: 2014/2015

## קישורים חיצוניים

* פרופיל באתר ההתאחדות הישראלית לכדורגל
* יצחק סולומון, טל איסייב מנצרת עילית זכתה בגביע המדינה לנשים, ידיעות הגליל באתר בלינקר, 25 במאי 2015
* 

## הערות שוליים

קטגוריה:כדורגלניות ישראליות
קטגוריה:מגנות כדורגל ישראליות
קטגוריה:בלמות כדורגל ישראליות
קטגוריה:כדורגלניות בנות קיסריה טבעון
קטגוריה:כדורגלניות מכבי כישרונות חדרה
קטגוריה:נוף הגליל: ספורטאים
קטגוריה:ישראליות שנולדו ב-1993
קטגוריה:ישראלים שנולדו ב-1993
הר ורלאוץ

**הר ורלאוץ** או **הר ורלוֹץ** (באנגלית: **Mount Verlautz**) הוא הר בהרי רוסון, בהרי המלכה מוד, באזור חוף אמונדסן בשטח חסות רוס, שבאנטארקטיקה.

גובהו של ההר 2,490 מטרים מעל פני הים; והוא ההר ה-796 בגובהו באנטארקטיקה.

ההר עומד בסמוך מצפון למוצאו של קרחון פולטר.

ההר ממוקם בקצה הדרום-מזרחי של הרי רוסון.

## היסטוריה
### מקור השם

שמו של ההר ניתן לו על ידי הוועדה המייעצת לשמות אנטארקטיים.

ההר נקרא על שמו של מייג'ור סידני ג'יי. ורלאוץ (Sidney J. Verlautz), מחיל התחבורה של צבא ארצות הברית (U.S. Army Transportation Corps), שהיה קצין הלוגיסטיקה, של מחלקת המחקר של כוח התמיכה הימי באנטארקטיקה במהלך מבצע דיפ פריז.

## קישורים חיצוניים

* הר ורלאוץ באתר הסקר הגאולוגי של ארצות הברית
* הר ורלאוץ באתר הגאזט האנטארקטי של ממשלת ניו זילנד
* הר ורלאוץ באתר הגאזט האנטארקטי של ממשלת אוסטרליה
* הר ורלאוץ באתר הגאזט האנטארקטי המשווה SCAR של ממשלת אוסטרליה

## הערות שוליים

ורלאוץ
ורלאוץ
ורלאוץ
דיסקוגרפיה של הלסי

הזמרת והפזמונאית האמריקאית הלסי הוציאה לאור 3 אלבומי אולפן, 4 מיני אלבומים, 20 סינגלים (כולל שלושה כשיתופי פעולה), 8 סינגלים שיווקיים, ו-25 קליפים.

## אלבומי אולפן

## מיני אלבומים

### מיני אלבומי רמיקס

### מיני אלבומי הופעה

## סינגלים
### כאמנית ראשית

### כאמנית משתתפת

### סינגלים שיווקיים

## שירים נוספים

## הופעות אורח

## וידאו קליפים

## הערות שוליים

קטגוריה:הלסי
הלסי
ריקוד ירח

**ריקוד ירח** הוא אלבום גרסאות כיסוי של גידי גוב, שיצא לאור במאי 2003.
למרות שהאלבום ברובו גרסאות כיסוי לשירים ישנים מהקריירה שלו, הוציא גוב שיר אחד חדש בשם "נובמבר" שכתב והלחין עבורו אביב גפן. 

השירים כולם עובדו והופקו מוזיקלית מחדש לאלבום על ידי עדי רנרט. האלבום בהפקת יהודה עדר ואת המיתרים עיבד אילן מוכיח.

## רשימת רצועות

## קרדיטים
* בס - אלון נדל
* חליל, פיקולו - אילן סאלם
* גיטרה - עמוס עבר הדני
* תופים - ישראל נחום
* פסנתר - עדי רנרט
* כלי הקשה - רוני עברין
* חצוצרה - אבישי כהן
* ארגון וניהול תזמורת כלי המיתר - אודי הרפז
* עיבוד מיתרים - אילן מוכיח
* ייעוץ אומנותי - יהודה עדר ואורלי דוקטורי סדובניק
* ניהול - מיכל אוחיון ויסברג
* מיקס - לירון שפר
* תכנות - שלומי קינן
* צילומים - מיכל רביבו
* יחסי ציבור - רותי מרום
* הקלטות ומיקסים: אולפני זזה (ZaZa), מסטרינג: S.D.L.
* תזמורת כלי המיתר הוקלטה באולפני D.B.

## קישורים חיצוניים

קטגוריה:אלבומי גידי גוב
קטגוריה:אלבומי חברת הד ארצי
קטגוריה:אלבומי גרסאות כיסוי
קטגוריה:הירח באמנות
יחסי דרום אפריקה – קוריאה הצפונית

**יחסי דרום אפריקה–קוריאה הצפונית** הם יחסי החוץ בין דרום אפריקה לבין קוריאה הצפונית.

## היסטוריה
קוריאה הצפונית תמכה במפלגת הקונגרס הלאומי האפריקאי במאבקה נגד האפרטהייד בדרום אפריקה. קוריאה הצפונית התנגדה לממשלת המיעוט הלבן וסיפקה אימונים צבאיים ללוחמי הקונגרס הלאומי האפריקאי במחנות באנגולה. בשנת 1998, לאחר סיום האפרטהייד, כוננו קוריאה הצפונית ודרום אפריקה יחסים דיפלומטיים. בפרטוריה הוקמה שגרירות צפון קוריאנית, בעוד שדרום אפריקה הסמיכה את שגרירה בסין לקוריאה הצפונית.

דרום אפריקה מתחה בעבר ביקורת על שימושה של קוריאה הצפונית בנשק גרעיני. בין ה-24 ל-27 בספטמבר 2005, נפגש עזיז פאהד, סגן שר החוץ הדרום אפריקאי, עם בכירי ממשל צפון קוריאניים בפיונגיאנג. זו הייתה הפעם הראשונה שפקיד ממשלתי דרום אפריקאי ביקר בקוריאה הצפונית. לאחר הביקור נפגש פאהד עם מקבילו, קים היונג ג'ון, ביולי 2006 על מנת לשוחח לגבי משבר הטילים באזור. בנובמבר 2009, דחקה דרום אפריקה בממשלת קוריאה הצפונית להפסיק את ניסוייה הגרעיניים ולחדש את המשא ומתן עם ארצות הברית לפירוק הנשק הגרעיני. בנובמבר 2013, ערך סגן השר הדרום אפריקאי ליחסים בינלאומיים, אברהים אברהים, ביקור רשמי בקוריאה הצפונית.

בדצמבר 2015, גירשה דרום אפריקה דיפלומט בכיר צפון קוריאני לאחר שלטענתם, הבריח קרן של קרנף מהמדינה. חקירה של המקרה על ידי צוות עיתונאים עצמאי אשר ביקש להישאר בעילום שם, גילתה מאוחר יותר שהדיפלומט הבריח את קרן הקרנף מתוך אמונה שהקרן תוכל להחלים את בעיית אין האונות של קים ג'ונג און. ממשלת קוריאה הצפונית החליטה שלא להגיב למקרה כיוון שהנושא נחשב רגיש. משלחת של דיפלומטים צפון קוריאניים, בראשות יונג מאן-הו נפגשה עם בכירים מהקונגרס הלאומי האפריקני בוועידת הבחירות ה-54 של המפלגה בדצמבר 2017.

באפריל 2020, פרסמה התקשורת הממלכתית של קוריאה הצפונית את המכתב ששלח המנהיג העליון של המדינה, קים ג'ונג און לנשיא דרום אפריקה סיריל רמפוזה, כדי לציין את יום החירות הדרום אפריקאי.

## נציגויות דיפלומטיות
* קוריאה הצפונית מחזיקה בדרום אפריקה שגרירות בפרטוריה.
* דרום אפריקה אינה מיוצגת כלל בקוריאה הצפונית.

## הערות שוליים

קטגוריה:ערכים ללא קטגוריות פיזיות - יחסי חוץ
פוטו (אמנות)

[ממוזער|[אנדראה דל ורוקיו 1470 **פוטו עם דולפין**, **Putto con delfino**, ברונזה, פאלאצו וקיו, פירנצה.]]
**פוטו** (באנגלית: **Putto**) ברבים **פוטי** (באנגלית: **Putti**) הוא דמות של ילד זכר שמנמן, לרוב בעירום ולפעמים מכונף.

במאה ה-15 דונטלו הקים לתחייה את הפוטי באמנות. הדמויות של ילדים בגיל שבו הם שובי לב, תמימים וללא ערמומיות פקחית הפכו לפופולריות. כך הם תוארו על ידי בוד. הפוטו באמנות היה נחשב כדמות המייצגת את אל האהבה, (אמור, קופידון), וכך חשבו אנשי המאה ה-16 והמאה ה-17 על דמויות הילדים המכונפים שהופיעו באמנות. ההוגה גוטהולד אפרים לסינג דן בעניין זה והגיע למסקנה שהפוטי אינם מייצגים את אל האהבה בלבד. על ידי חקירת הפוטי מהמאה ה-15, (אז הוא קם לתחייה מאז העת העתיקה) ניתן לראות שלסינג צדק בהשערתו וזאת כאשר בודקים כיצד כונו הפוטי בשפה הוורנקולרית של התקופה, הכינוי שניתן להם היה "Spiritelli", וכפי שהעדויות הכתובות מראות, למשל בדברי השבח של ג'ובאני רוצ'ליי המתארים את הפסיפס בסנטה קונסטנצה ברומא, הכינוי "Amor" לא ניתן. כמו כן גם במסמכי התשלומים שיועדו לדונטלו על יצירתו ב-1446 (המקהלה- Cantoria) ואשר היו כתובים בשפה הלטינית עבור הפוטי הרוקדים, ישנו שימוש במונח "Predictis spiritellis".

## קישורים חיצוניים

* 

## הערות שוליים

קטגוריה:מילים וביטויים באיטלקית
קטגוריה:פיסול של תקופת הרנסאנס
קטגוריה:מלאכים באמנות
פאלרי נובי

**פלארי נובי** (באיטלקית: **Falerii Novi**) הייתה עיר מוקפת חומה בעמק נהר הטיבר, כ- צפונית לרומא וכ-  מערבית לצ'יביטה קסטלנה. העיר נוסדה על ידי הרומאים כחלופה לעיר צ'יביטה קסטלנה שמרדה ברומא בשנת 241 לפני הספירה. העיירה ממוקמת על מישור וולקני קל. העיר הייתה מיושבת עד 700 לספירה, אז ננטשה ברובה.

## היסטוריה
על פי ההערכה, פאלרי נובי נוסדה כאשר הרומאים החליפו את אחד משבטי הפאליסקים בעקבות מרד נגד הרומאים בסביבות 241 לפנה"ס. במהלך המאות השלישית והרביעית לפני הספירה, היו בעיר כ-2,500 תושבים. בתקופות השיא חיו בעיר כ-15,000 אנשים.

## האתר
האתר הוא מישור שטוח, עם נופים של שדות חקלאיים ומטעי זיתים, ונמצאים בו חלקים מהחומות המקוריות של העיר.

בשנת 2000 נחקר אתר העיירה כחלק מפרויקט עמק הטיבר, שבדק את היקף העיור באזור בתקופה הרומאית. התוכנית שהפיק בית הספר הבריטי ברומא באמצעות מגנטומטריה חושפת בפירוט רב את המאפיינים הארכאולוגיים הנמצאים מתחת לפני השטח של העיר.

בשנת 2020, סריקת מכ"ם חודר קרקע של אוניברסיטאות קיימברידג' וגנט חשפה מבנים לא ידועים (כמו מרחצאות, אמפיתיאטרון, חנויות ומקדשים). ושכמה סלעים גדולים של האנדרטאות הוסרו מהעיר. מהמחקר אפשר להבין כי בניית העיר לא עקבה אחר הקווים הכלליים של הערים הרומאיות שנחקרו עד כה בפירוט. המקדש, בניין השוק ומתחם המרחצאות גם הם מורחבים הרבה יותר מבחינה אדריכלית ממה שניתן היה לצפות מעיירה קטנה.

בין הבניינים ישנו מבנה גדול עם צורה מלבנית המחוברת לאמה דרך סדרה של צינורות מים. אבל הצינורות עוברים מתחת לעיר ולא, כפי שניתן היה לצפות, לאורך הרחובות. מחקרים מוקדמים טוענים שהבניין היה בריכת שחייה חיצונית שהייתה חלק ממתחם רחצה ציבורי גדול.

באתר נמצאו חלקי קרמיקה היכולים לשפוך אור על התאריכים אליהם הם משוייכים, על דרכי ייבוא ועוד. בנוסף התגלו כלי זכוכית, מטבעות ברונזה, כלי חרס אפריקנים משקולות ועוד, מהמאות החמישית והשישית.

## מבנים בולטים
### כנסיית סנטה מריה דה פאלרי
הכנסייה היא האתר הבולט ביותר שנשאר מההריסות.

### מקדש פאלרי
האתר מכיל גם שרידי מקדש רומי גדול שקדם ליישוב, אורכו 120 מטרים ורוחבו 60 מטרים. יסודותיו של מקדש זה התגלו על ידי מכ"ם חודר קרקע והם נמצאים כמה מטרים מתחת לשרידים אחרים שהתגלו במקום.

## קישורים חיצוניים
* 
* לאציו מצפון לרומא, איטליה - PlanetWare
* סרוגי האתרוס באזור טוסיה: פאלרי נובי
* ארכאולוגים מגלים פרטים 'מדהימים' של העיר הרומית, הגרדיאן, 9 ביוני 2020

## הערות שוליים

קטגוריה:איטליה: ערים
קטגוריה:רומא: אתרים ארכאולוגיים
יואל חסיד

רבי** יואל חסיד **מאמצ'יסלוב (נודע בכינויו** מהרי"ח**; נפטר ה'תקס"א או ה'תקס"ב, 1801 או 1802) היה רב מפורסם, מתלמידי הגר"א, ומחבר** חדושי מהרי"ח **על שישה סדרי משנה.

## פרישותו וסיגופיו

על פרישותו וסיגופיו כותב בנו, רבי שמריהו, בהקדמתו לחדושי מהרי"ח''':

## חיבורו

חיבורו, "חדושי מהרי"ח" על שישה סדרי משנה, עוסק בעיקר ליישב את השגותיו של בעל תוספת יום טוב על הרב עובדיה מברטנורה.

בחלק מדפוסי המשניות נדפס חדושי מהרי"ח על סדר זרעים וסדר טהרות בלבד, אבל בדפוס דוברובנה ובדפוס וילנה נדפס על כל שישה סדרי משנה.

## הערות שוליים

קטגוריה:פרשני המשנה
קטגוריה:רבנים: אחרונים
קטגוריה:מסטיסלב: רבנים
קטגוריה:נפטרים במאה ה-19
כפאאה

**כַּפַ֫אאַה** (בערבית: **الكفاءة**) הוא מושג בשריעה, בתחום הנישואים באסלאם. המשמעות המילולית של המושג היא שוויון, שקילוּת, שָׁוּוּת, או שִׁויוֹנִיוּת. המושג דן בהתאמה או אי ההתאמה הפוטנציאליים בין גבר ואישה להיות זוג נשוי. תאימות זו תלויה במספר גורמים הכוללים דת, מעמד חברתי, מוסר, אדיקות, עושר, שושלת ועוד.

## באסכולות ההלכה השונות
פוסקי ההלכה האסלאמיים מחזיקים בדעות שונות בנוגע לכפאאה, אף כי הם כולם מסכימים שצריכה להיות התאמה דתית בין בני זוג. לפי ההלכה האסלאמית, אישה מוסלמית יכולה להתחתן רק עם גבר מוסלמי, בעוד גבר מוסלמי יכול להתחתן עם אישה מוסלמית, נוצרית או יהודייה.

### עמדת האסכולה החנפית
לפי פוסקי ההלכה מהאסכולה החנפית, הכפאאה מייצגת מידתיות מיוחדת בין גבר לאישה בנישואין. לפי אסכולה זו, על החתן למלא אחר הדרישה ל- "כפאאה". קרי, שיהיה מתאים לאישה. ההתאמה הדרושה היא בעיקר - אך לא רק - במצבו הכלכלי של החתן. נישואי אישה עם גבר עני, שאינו מסוגל לשלם את המוהר שלה ולזון אותה במהלך הנישואין, הם נישואין המועדים לכישלון. מאחר שעם הגירושין חוזרת החובה למזונות הגרושה להיות מוטלת על קרוביה הזכרים, לפי סדר מסוים, מאפשר הדין השרעי לנציג אותם קרובים לוודא, כי הנישואין הם עם האדם "הנכון".

### עמדת האסכולה המאלכית
לפי פוסקי ההלכה מהאסכולה המאלכית, הכפאאה היא המידתיות בדת הן לבעל והן לאישה, ולכן היא מאפשרת לאישה לממש את זכותה להחליט על נישואיה.

### עמדת האסכולה השאפעית
לפי פוסקי ההלכה מהאסכולה השאפעית, הכפאהה עוסקת בגורמים של שושלת, דתיות, מקצוע, והיות הגבר והאישה נקיים מפגמים המאפשרים ביטול חוזה הנישואין.

### עמדת האסכולה החנבלית
לפי פוסקי ההלכה מהאסכולה החנבלית, הכפאאה מייצגת את הדמיון ואת המידתיות על בסיס חמישה גורמים שהם: דת, שושלת, עצמאות, עבודה ועושר.

## הערות שוליים

קטגוריה:חוק אסלאמי
קטגוריה:מושגים באסלאם
קטגוריה:נשים באסלאם
קטגוריה:נישואים באסלאם
נמל התעופה הבין-לאומי דושנבה

**נמל התעופה הבינלאומי דושנבה** הוא נמל התעופה הפעיל ביותר בטג'יקיסטן. הוא ממוקם בעיר הבירה של המדינה, דושנבה. בשנת 2017 עברו בו 1,305,000 נוסעים.

## תולדות הנמל
נמל התעופה נפתח בשנת 1964, בעת שטג'יקיסטן היוותה עדיין חלק מברית המועצות. מאז פתיחתו הוא הורחב מספר פעמים.

ב-7 בספטמבר 1992, במהלך מלחמת האזרחים במדינה , נעצר הנשיא רחמון נאבייב  בנמל על ידי כוחות חמושים של האופוזיציה למשטרו ואולץ להתפטר מתפקידו.

בשנת 2014 נפתח בנמל טרמינל חדש בשטח של 11 אלף מטר רבוע ובקיבולת של 1.5 מיליון נוסעים בשנה. הקמתו הסתייעה בהלוואה בתנאים נוחים של 20 מיליון אירו שהעמידה צרפת לממשלת טג'יקיסטן.

## מתקנים ופעילות
בנמל מצוי טרמינל נוסעים אחד ובו שני גשרי עלייה למטוס וכן מסלול טיסה אחד, שכיוונו מזרח-מערב.

הנמל משרת כ-14 חברות תעופה. הן מפעילות קווי תעופה ליעדים בטג'יקיסטן ובמדינות הבאות:
* רוסיה, קזחסטן, קירגיזסטן, אוזבקיסטן
* איראן, איחוד האמירויות הערביות, הודו
* גרמניה, טורקיה, מצרים

הנמל הוא בסיס הפעולה של חברות התעופה טג'יק אייר  וסומון אייר .

## קישורים חיצוניים

* 
* ידיעה על פתיחת הטרמינל החדש בנמל התעופה, 2014 

דושנבה
דושנבה
קטגוריה:טג'יקיסטן
קטגוריה:דושנבה
קטגוריה:טג'יקיסטן: מבנים
אקירה טוזאווה

**אקירה טוזאווה** (ביפנית: **戸澤 陽**, Tozawa Akira; באנגלית: **Akira Tozawa**; נולד ב-22 ביולי 1985) הוא מתאבק יפני, המופיע בארגון ההיאבקות WWE, בתוכנית הדגל Raw. טוזאווה הוא פעם אחת אלוף ה-WWE במשקל קל ושש פעמים אלוף 24/7. לפני שהחל לעבוד עבור ה-WWE, הוא הופיע במשך שתים עשרה שנים בארגון ההיאבקות Dragon Gate שבו זכה באליפות פתחו את השער האמיץ, פתחו את השער התאום, פתחו את השער המשולש ופתחו את שער אואראי ואף היה המנצח של ליגת זוגות הרפתקת הקיץ לשנת 2011 ו-2012. כמו כן, טוזאווה הופיע במספר ארגוני היאבקות עצמאיים בארצות הברית כמו Chikara, Dragon Gate USA ו-Pro Wrestling Guerrilla (PWG).

## אליפויות והישגים
* **הישגים בארגון ההיאבקות Anarchy Championship Wrestling – ACW**
** אליפות יאנג גאן מתחת U-30 של ACW (פעם אחת)
* **הישגים בארגון ההיאבקות Dragon Gate**
** אליפות פתחו את השער האמיץ (פעם אחת)
** אליפות פתחו את שער אואראי (פעם אחת)
** אליפות פתחו את השער המשולש (פעמיים)  - עם BxB האלק ונאוקי טאניסאקי (1), מסאטו יושינו ו-T-הוק (1)
** אליפות פתחו את השער התאום (3 פעמים)  - עם BxB האלק (2) ושינגו טקאגי (1)
** ליגת זוגות הרפתקת הקיץ (2011)  - עם BxB האלק
** ליגת זוגות הרפתקת הקיץ (2012)  - עם BxB האלק ונאוקי טאניסאקי
* **הישגים במגזין ההיאבקות Pro Wrestling Illustrated – PWI**
** PWI דירג אותו במקום ה-92 מתוך 500 המתאבקים הטובים ביותר לשנת 2018
* **הישגים בארגון ההיאבקות World Wrestling Entertainment – WWE**
** אליפות ה-WWE במשקל קל (פעם אחת)
** אליפות 24/7 של ה-WWE (13 פעמים)
** טורניר על אליפות צפון אמריקה של NXT (2018)

## קישורים חיצוניים

קטגוריה:מתאבקים מקצוענים יפנים
קטגוריה:מתאבקי ה-WWE
קטגוריה:מתאבקי ה-NXT
קטגוריה:יפנים שנולדו ב-1985
בים הלבן - האוזן השחורה

[250px|ממוזער|שמאל|פסל של בים הלבן, ב[וורונז']]
**בִּים הלבן - האוזן השחורה** (ברוסית: **Белый Бим Чёрное ухо**) הוא סרט דרמה סובייטי משנת 1977 בבימויו של סטניסלב רוסטוצקי. הסרט מבוסס על ספר בשם זהה, שנכתב על ידי גבריאל טרויפולסקי ועוסק בהרפתקאות השונות, חלקן חיוביות וחלקן שליליות, שעובר כלב אשר יוצא במסע לאתר את אדונו שנלקח לאשפוז בבית חולים.

הסרט היה מועמד לפרס האוסקר לסרט הטוב ביותר בשפה זרה בטקס פרסי אוסקר ה-51.

## קישורים חיצוניים

## הערות שוליים

קטגוריה:סרטים ברוסית
קטגוריה:סרטי 1977
קטגוריה:סרטים סובייטיים
גודאי

**גודאי** הוא ספר לנוער שנכתב על ידי זהבה גושן, מתורגמנית שעלתה מאתיופיה, ומעיין בן הגיא, סופרת שנולדה בדגניה ב', ויצא לאור בשנת 2016. הסיפור הוא סיפור אוטוביוגרפי על חייה של זהבה גושן, אך הוא בעצם עוסק בילדה בשם גודאי, ילדה ממוצא אתיופי שעלתה לארץ ישראל עם משפחתה בשנת 1984 ומלווה שנה בחייה.

## עלילה
גודאי היא ילדה יהודייה שחיה עם משפחתה בת שבע הנפשות באתיופיה באזור כפרי חקלאי, במצב כלכלי טוב עם משק משגשג. מתוארת משפחתה המורחבת והחמה הכוללת את ההורים, האחים, הדודים, בני הדודים והשכנים, כל אלו חלק מהקהילה המעורבת של נוצרים ויהודים החיים בהרמוניה. בקהילה מתקיימת מסרות יהודית ואורח חיים מזרח אפריקאי. ברקע נשמעים הדים של צרות המתרחשות בעיר הבירה.

המבוגרים בכפר עוסקים בחקלאות ובמלאכה, ובניהם קשרים של חברות, רעות ומסחר, המבוססים על אמון ועל עזרה הדדית.

גודאי היא ילדה שמפחדת לטפס על עצים ובטוחה שהיא מכוערת, ובשונה מכל בני משפחתה, היא היחידה ששאפה ללמוד ולא לתת יד במטלות הכפר המשפחתי, דבר שלא היה מובן מאליו בכפרי אתיופיה.

## קישורים חיצוניים
* 

## הערות שוליים

קטגוריה:ספרי 2016
קטגוריה:אוטוביוגרפיות עבריות
קטגוריה:ספרי ילדים ונוער בעברית